EELNÕU

**PROJEKTEERIMISTINGIMUSED**

**detailplaneeringu koostamise kohustuse puudumisel**

**Ehitustegevuse liigi täpsustus:** vesiniku tootmisüksuse rajamine

**Projekteerimistingimuste andja**

Asutus: Alutaguse Vallavalitsus

Asutuse registrikood: 77000281

Ametniku nimi: Marin Grüning

Ametniku ametinimetus: ehitusspetsialisti asendaja

**Taotluse andmed**

Liik: projekteerimistingimuste taotlus

Number: 2411002/01949

Kuupäev: 05.03.2024

**Ehitamisega hõlmatava kinnisasja andmed, sh katastritunnus ja koha-aadress:**Aadress: Estonia kaevanduse tööstusterritoorium, Ohakvere küla
Katastritunnus: 22901:002:0260
Pindala: 163,69 ha
Maakasutuse sihtotstarve: tootmismaa 75%, jäätmehoidla maa 25%

Kitsendused: maardla, veekogu avalik kasutus, geodeetilise märgi kaitsevöönd, raudtee kaitsevöönd, elektripaigaldise kaitsevöönd, veekogu kallasrada, ranna või kalda veekaitsevöönd

**Projekteerimistingimuste sisu ja põhjendused:**

1. **ARHITEKTUURSED JA EHITUSLIKUD TINGIMUSED**
	1. Koostada tootmiskompleksi ehitusprojekt. Projekteerimisel arvestada keskkonna-, tuletõrje- ja tervisekaitsenormide ning tingimustega; projekteerida vastavalt kehtivatele seadustele, määrustele, ehitusnormidele ja standarditele.
	2. Kasutamise otstarve: 23029 Muu energiatööstuse rajatis
	3. Tuleohutus: vastavalt Päästeameti tingimustele. Rajatise tulepüsivusklass peab vastama Vabariigi Valitsuse siseministri 30.03.2017 määrusele nr 17 „Ehitisele esitatavad tuleohutusnõuded.“
	4. Vältida mürahäiringute teket.
2. **LIIKLUSKORRALDUS**
	1. Juurdepääs: olemasolevalt avalikult kasutatavalt riigiteelt Väike-Pungerja - Estonia kaevanduse tee
	2. Parkimine: lahendada oma kinnistul.
3. **TEHNOVÕRGUD**
	1. Tehnovõrkude lahendused tuleb teostada vastavalt võrguvaldajate tehnilistele tingimustele.
	2. Veevarustus: puurkaev. Keskkonnaameti poolt väljastatud keskkonnaloa nr KMIN-054 alusel on lubatud veevõtt Estonia kaevanduse veehaardel Ordoviitsiumi-Kambriumi veekihist 256 m³/ööpäevas (tegelik kasutatud 2023.a. 44 m³/ööpäevas) ja Kambriumi-Vendi veekompleksist 110 m³/ööpäevas (tegelik kasutatud 2023.a. 81 m³/ööpäevas). 3m3/päevas vee kogus mahub kehtestatud põhjaveevaru sisse. Kaaluda veevarustuse lahendust kaevandusvee baasil.
	3. Sademeveed: immutada omal kinnistul ning vältida nende valgumine naaberkinnistutele ning riigiteede maa-alale.
4. **HALJASTUS JA HEAKORD**
	1. Asendiplaanil näidata krundi haljastuse ja heakorrastuse lahendus.
	2. Jäätmete ladustamine ja sorteerimine lahendada krundi piires ja näidata asendiplaanil.
	3. Ehitusjäätmete utiliseerimisel tuleb lähtuda Alutaguse vallas kehtivast jäätmehoolduseeskirjast.
5. **NÕUDED EHITUSPROJEKTILE (koosseis, vormistamine, kooskõlastamine, esitamine)**
	1. Asendiplaan koostada mõõtkavas 1:500. Näidata projekteeritavate hoonete asukohad, olemasolevad ja projekteeritavad tehnovõrgud, liikluskorralduse lahendus, olemasoleva, likvideeritava ja rajatava haljastuse paiknemine.
	2. Projekti sisu ja koosseis peab vastama majandus- ja taristuministri 17. juuli 2015. a määrusele nr 97 „Nõuded ehitusprojektile“.
	3. Ehitiste tehnilised andmed peavad vastama majandus- ja taristuministri 5. juuni 2015. a määrusega nr 57 „Ehitise tehniliste andmete loetelu ja arvestamise alused“ kehtestatud nõuetele.
	4. Ehitusprojekti alusplaanina kasutada litsentseeritud maamõõtja poolt koostatud topo-geodeetilist mõõdistust mõõtkavas 1:500. Geodeetiline mõõdistus peab olema koostatud vastavalt majandus- ja taristuministri 14.04.2016. a vastu võetud määrusele nr 34 „Topo-geodeetilisele uuringule ja teostusmõõdistamisele esitatavad nõuded“.
	5. Projekti koostamisel lähtuda kehtivast Alutaguse valla üldplaneeringust (kehtestatud Alutaguse Vallavolikogu 29.10.2020. a otsusega nr 285).
	6. Projekt peab sisaldama lisasid, mis sisaldavad projekteerimistingimusi, kooskõlastusi, võrguvaldajate tehnilisi tingimusi.
	7. Ehitusprojekt peab olema koostatud või kontrollitud projekteerimises pädeva vastutava spetsialisti poolt või ehitusprojektide ekspertiiside tegemises pädeva spetsialisti poolt vastavalt ehitusseadustiku § 23 ja § 24 lõike 2 punktile 2.
	8. Ehitusloa taotlemiseks tuleb ehitusloa taotlus koos ehitusprojektiga esitada Alutaguse Vallavalitsusele läbi Ehitusregistri (<https://www.ehr.ee>).